Stap saam op tuintoer | Netwerk24
Stap saam op tuintoer
Op die plaas Babylonstoren naby Franschhoek sal jy duisende clivias in blom sien. Maar moenie te lank wag om te gaan kyk nie, want hul blomtyd is amper verby.
Op Babylonstoren is tans meer as 12 000 clivias in skakerings van oranje en geel te sien. Foto's: MALANI VENTER
Aan die rand van die plaastuin vloei 'n waterstroom van Simonsberg tot by die Bergrivier, wat 'n ruimte skep vir inheemse wilde olyfbome om te floreer. In hul skadu is die versameling van clivia-lelies wat elke lente sorg vir 'n skouspel van kleur.
Die plaas se Tuindag-toer begin om 10:00 voor die Plaaswinkel. Een van die ervare tuiniers sal jou gids wees. Gaste word aangemoedig om aan die plante in die tuin te vat, ruik en selfs te proe. ) Vir meer inligting oor tuintoere besoek babylonstoren.com.